
Frysebehandling af slimhinden

Formål
Ved frysebehandling fjernes det øverste lag af slimhinden på livmoderhalsen, således at nyt sundt væv kan vokse frem. 
Sådan foregår frysebehandlingen 
Livmoderhalsen fryses med en frysespray i ca. 6 x 6 sekunder. Frysningen giver en varmefølelse og få oplever en let menstruationslignende smerte. Behandlingen gentages nogle gange efter 2-4 uger.
Efter behandlingen 
Der kan være rigeligt vandigt, let blodigt udflåd i nogle uger efter behandlingen. Enkelte vil bløde kraftigere lige efter frysebehandlingen, men det aftager i løbet af et døgn. 
Forholdsregler før frysebehandlingen
Hvis du har menstruation eller regner med at få din menstruation omkring den tid, som du har fået til frysebehandling, bedes du kontakte klinikken og få en ny tid.
Forholdsregler efter frysebehandlingen 
Så længe der er vandigt eller blodigt udflåd, bør du undlade at bruge tampon og at gå i karbad og svømmehal. Du tilrådes desuden at bruge kondom ved samleje i denne periode.

